St James Mill

St James Mill ni kiwanda cha Mapinduzi Uingereza huko Norwich.

Kiwanda hiki kilijengwa kati ya 1836 na 1839 kama sehemu ya juhudi za kampuni ya Norwich Yarn Company (ilioanzishwa mwaka 1833 na Samuel Bignold) kuzuia kuanguka kwa biashara ya nguo katika eneo hilo. Mjenzi wa jengo hili alikuwa John Brown. Eneo hilo awali lilikuwa linamilikiwa na White Friars (Wakarmeli) katika karne ya 13, na tao la awali pamoja na chumba cha chini ya ardhi bado vipo hadi leo.

Wakati biashara ya nguo ilipoendelea kudorora, St James Mill ilinunuliwa na Jarrold & Sons Ltd mwaka 1902 kwa ajili ya idara yake ya uchapishaji. Baadaye, jengo hilo lilipangishwa kwa Caley's, kampuni ya chokoleti, kisha likauzwa kwa serikali mwaka 1920 ili litumike kama kiwanda cha mafunzo kwa wanajeshi waliorejea kutoka vitani.

Jarrolds walilinunua tena jengo hilo mwaka 1933, na leo linatumika kama majengo binafsi ya ofisi. Miongoni mwa mashirika yaliyoko hapo ni pamoja na Virgin Wines na Norfolk Community Foundation.

Kiwanda hiki ni sehemu ya mradi wa kihistoria ujulikanao kama Norwich 12.

 Marejeo 

Jamii:AWC Zanzibar
Jamii:Historia ya Uingereza
Jamii:Kampuni